Dankbaarheid - www.bybelkennis.co.za
God of Abraham, God of Isac, God of Jacob, not of philosophers and scholars – Blaise Pascal
Toe ons klein was, het ons ouers altyd gesê: “Sê dankie.” Waardeer ons altyd dit wat ons kry? Sê ons as volwassenes nog dankie? Geneeshere het bevind dat om dankie te sê, om die positiewe dinge in jou lewe raak te sien, nie allen vir jou psige goed is nie, maar ook vir jou liggaam.
Navorsers by die Universiteit van Kalifornië het bevind dat dankbaarheid ook jou bloeddruk verlaag. Dankbare mense word nie so gou kwaad nie en is minder negatief. Navorsers by die Cornell Universiteit bevind dat dankbare mense ‘n laer risiko het om fobias, alkoholisme en selfs depressie te ontwikkel. Hulle immuunsisteme is selfs sterker.
Maar dankbaarheid moet dan elke dag gebeur. Maar baie mense kla en sê hulle het niks om voor dankbaar te wees nie – die ekonomie is sleg, ek het my werk verloor … Maar as ons gesond is en omring is deur die mense vir wie ons liefhet, het ons baie om voor dankbaar te wees.
Moet ons nie besluit dat ons van nou af meer dankaar gaan wees nie. Waarvoor is jy dankbaar? Hoe druk jy jou dankbaarheid uit?
Laaste 7 Dae: 4,172